Un any més ens dirigim a les nostres famílies per a realitzar una crida a la seua generositat i posar en marxa el projecte “Un llibre labor de solidaritat”. Per això sol·licitem la seua col·laboració en la recaptació de fons destinats a les escoles rurals de la zona centreamericana de Guatemala, Hondures i El Salvador. Amb aquesta iniciativa volem promoure la lectura en tots els nivells escolars al mateix temps que desenvolupem l'esperit solidari dels nostres alumnes.

El «Mercat Solidari” tindrà lloc, si no hi ha cap imprevist, el xxx. Però això no serà possible sense la seua col·laboració. El que proposem és que les famílies ens facen arribar a través dels seus fills algun llibre que estimen oportú donar a aquesta fira solidària. Poden ser llibres infantils i juvenils. El preu simbòlic obtingut de la venda constituirà el nou ingrés que farem a la ONGD Escoles Solidàries, constituïda com a associació independent, laica i sense ànim de lucre, integrada per persones que volen participar de manera activa i altruista en l'enorme repte d'aconseguir un món més just i solidari, en el qual prevalguen els valors de l'equitat, la democràcia i el respecte a la diversitat.

Creada en 2009 per un grup de professionals de l'educació provinent dels moviments de renovació pedagògica, estan orientats a ser una forma d'expressió de la societat civil activa i organitzada, en la defensa i promoció d'unes relacions més justes entre els pobles i les persones, compartint la convicció que l'educació és, a més d'una necessitat bàsica, un dret humà fonamental i la clau per a la transformació social. Treballem en xarxa amb altres organitzacions per a promoure el dret a una educació de qualitat per a totes les persones, perquè considerem que sumar sinergies és la millor manera d'afrontar els reptes actuals derivats de la injustícia i la desigualtat. També és una resposta necessària al context mundial de globalització en què ens trobem si volem tindre vertader impacte en la transformació de les causes que generen la pobresa.

Per a les famílies que decidisquen donar-nos els llibres de lectura, el procediment és senzill: a través dels tutors dels seus fills.

Donem les gràcies per endavant a tots els que formem part de la Comunitat escolar i els animem a fer espai en les seues prestatgeries fent-nos arribar quantes donacions vulguen. Comptem amb la seua implicació i participació entusiasta en el projecte, de la mateixa manera que esperem les seues idees per a millorar-lo en posteriors convocatòries. Ja saben que estan tots convidats i els esperem a compartir amb nosaltres aqueix dia.